V soboto 10.4.2010 se je v gostilni Hopala v Pušči igral zadnji 7. rang PiZS pikado turnir za izbor reprezentance, ki nas bo zastopala od 19. – 26. junija v Švicarskem Leukerbadu. Med moškimi je Poldetu Slaniču uspelo uloviti vrhunsko formo ob pravem času ter z osvojitvijo zadnjih dveh rang turnirjev zasluženo osvojiti prvo mesto na končni skupni lestvici pred prvim favoritom, klubskim kolegom Andrejem Gorjakom (oba Top Gun). Slednjima sta se še pridružila v reprezentanci s tretjim mestom Jože Vavtar (Nato)ter kot četrti Franc Azola (Škorpijon). Na nehvaležnem petem mestu je obstal z minimalno razliko 1,5 točke za Azolo ter 2 točki za Vavtarjem , Adi Kolarič (Zeleni Gaj), kateremu bodo letošnji rangi ostali zagotovo v grenkem priokusu, saj je bil skozi ves ciklus tesno pri vrhu. Kot peti se bo uvrstil v reprezentanco zmagovalec državnega prvenstva ,ki se bo igralo v soboto 24.4. v Hotelu Jeruzalem v Ljutomeru.

Med ženskami je tudi zadnji turnir osvojila Viktorija Klaneček, ki je tako dokazala, da je trenutno v boljši formi od lanske državne prvakinje Karmen Kerin (Arh), ki je osvojila drugo mesto. Tretje mesto, ki še vodi v žensko reprezentanco , je v boju s točkami na zadnji tekmi osvojila Jasna Bezjak, ki je bila za 3,5 točke boljša od klubske kolegice Iris Furjan (obe Divje mačke). Tudi pri ženskah se v ekipo za Švico uvrsti kot četrta še državna prvakinja.

Rezultati na zadnjem 7 rang turnirju:

Moški posamezno 501 DO

1. Polde Slanič (Top Gun)
2. Dijak Bajič (Škorpijon)
3. Ciril Flegar (Friend's team)

Ženske posamezno 501 DO

1. Viktorija Klaneček (Top Gun)
2. Karmen Kerin (Arh)
3. Valerija Tašner (Divje mačke)
4. Iris Furjan (Divje mačke)

Žrebane dvojice 501 MO

1. Alex Lesjak & Elmar Ščap
2. Davor Horvat & Damir Lukač
3. Andrej Micin & Valerija Tašner

Moški končna lestvica med 118 igralci s točkami

1. Polde Slanič ( Top Gun ) 241,5 točk
2. Andrej Gorjak ( Top Gun) 220,5
3. Jože Vavtar ( Nato ) 194
4. Franc Azola ( Škorpijon ) 193,5
5. Adi Kolarič ( Zeleni Gaj ) 192

Ženske končna lestvica

1. Viktorija Klaneček ( Top Gun ) 136 točk
2. Karmen Kerin ( Arh ) 115
3. Jasna Bezjak ( Divje mačke ) 85
4. Iris Furjan ( Divje mačke ) 81,5

